**OBRAZLOŽENJE**

**ZA OBRAZAC NAKNADNE PROCJENE UČINAKA PROPISA ZA ZAKON O IZMJENAMA I DOPUNI ZAKONA O DOBROVOLJNOM ZDRAVSTVENOM OSIGURANJU**

S obzirom na to da iznos prihodovnog cenzusa nije mijenjan od 2008. godine te je isključivo bio vezan uz proračunsku osnovicu, dana 1. svibnja 2020. godine stupio je na snagu Zakon o izmjenama i dopuni Zakona o dobrovoljnom zdravstvenom osiguranju („Narodne novine“, broj 53/20) kojim je došlo do izmjena u dijelu koji se odnosi na ostvarivanje prava na policu dopunskog zdravstvenog osiguranja na teret državnog proračuna temeljem prihodovnog cenzusa.

Člankom 5. navedenoga Zakona propisano je da će Ministarstvo zdravstva u roku od dvije godine od dana stupanja na snagu Zakona provesti naknadnu procjenu učinaka ovoga Zakona.

Slijedom navedenoga, provodi se savjetovanje sa zainteresiranom javnošću za Obrazac naknadne procjene učinaka propisa za Zakon o izmjenama i dopuni Zakona o dobrovoljnom zdravstvenom osiguranju.